1964 - Innsbruck
Talán mondani sem kellene, csak a hó nem érkezett meg az 1964-es innsbrucki olimpiára, így az osztrák hadsereg 2000 katonájának 25 ezer tonna havat kellett megmozgatniuk a sikeres lebonyolítás érdekében.
Tragikus események vezették be a játékokat, az olimpia elõtt egy héttel az 50 éves brit szánkós, Kazimiers Kay-Skyszpeski és a 19 éves ausztrál lesikló, Ross Milne edzés közben életét vesztette. Ennek ellenére Innsbruckban már nem történt baj: elsõ alkalommal emelkedett a résztvevõk száma 1000 fölé, ám az olimpia nem a rekordok, inkább a nagy egyéniségek miatt maradt emlékezetes. A szovjet Lídia Szkoblikova gyorskorcsolyában 4 aranyérmet nyert, ezzel (a téli játékokat tekintve) minden idõk legeredményesebb nõi sportolója lett. A szovjet együttes összesen 11 arannyal gazdagodott.

1924 óta elõször nyert két egyéni olimpiai bajnokságot sífutó a finn Eero Mäntyranta személyében. A nõknél a szovjet Klaudia Bojarszkih nem csak követte a példáját, a váltóban szerzett szovjet aranyérem harmadik elsõ helyét jelentette. A férfi versenyt ismét a skandinávok uralták, Sixten Jernberg 35. születésnapján bizonyította, kár volt még leírni, megnyerte az 50 km-es távot, s tagja volt a svédek 4x10 km-es olimpiai bajnok váltójának is.

A két síugró számban a finn Veikko Kankkonen és a norvég Toralf Engan megosztozott az arany- és ezüstérmeken, míg északi összetettben a szintén norvég Tormod Knutsen visszavágott a Squaw Valley-i fiaskóért, a címvédõ német Georg Thoma mindössze harmadik lett.

A férfi gyorskorcsolyázóknál elõször fordult elõ, hogy minden távon más nemzetiségû futó lett elsõ, érdekesség, hogy Jevgenyij Griscsin harmadik olimpiáján is holtversenyt hozott össze, igaz 500 méteren ezúttal ez csupán az ezüstéremhez volt elegendõ.

Innsbruckban egy testvérpár, a Goitschel lányok taroltak, igazságosan megosztozva a mûlesiklás és az óriásmûlesiklás érmein. Az idõsebb, a 19 éves Christine elõbbiben, Marielle utóbbiban nyert és a második helyen éppen testvérük végzett.

Az Egyesült Államok egyetlen aranyát 500 m-es gyorskorcsolyában egy michigani borbély, Terry McDermott szerezte.

Az olimpia legnagyobb meglepetésével a szovjet Ljudmila Belouszova, Oleg Protopopov házaspár szolgált a páros mûkorcsolyázásban, miután megelõzte a nyugatnémet Marika Kilius, Hans-Jürgen Bäumler kettõst. Pedig a német posta már elõre kinyomtatott egy képeslapot, amelynek az elõlapján Kiliusék voltak, a szövege pedig így hangzott: "1964 olimpiai és világbajnokai". Legalább a ritkaságok gyûjtõi elégedettek lehettek. Mint ahogy a magyarok is, hiszen a 14 éves Almássy Zsuzsa tizenhetedik lett, nyert a holland Sjoukje Dijkstra.

A magyar csapat 11 egyéni versenyzõvel és a jégkorongcsapattal képviseltette magát. Hokisaink utolsó ötkarikás szereplése nem sikerült fényesen, mind a nyolc meccsüket elvesztették, közte kaptak egy 19-1-es zakót a késõbbi gyõztes szovjetektõl.

A legjobb eredményt a már említett Almássy mellett a gyorskorcsolyázó Ihász Sándorné és sífutó Balázs Éva érte el, elõbbi 1500 méteren 20., 3000 méteren a 18. helyen zárt, míg Balázs a 10 km-es sífutószámban a 19. lett.

Pincési László